**Отчетен доклад**

**за дейността на НЧ “Обединение 1913”гр. Кърджали**

**за периода 2018г. – 2019 г.**

През отчетния период Настоятелството на НЧ “Обединение1913 ” проведе 4 заседания, на които се обсъждаха финансовите, кадровите, организационните проблеми на читалището, определяше се културната му политика и цялостната стратегия за развитието му.

Създаденият през 2006 година Литературен салон „Петя Караколева” продължи дейността си. Бяха представени кърджалийските творци и гости.

В празника на детското творчество “Петя Караколева” участваха 250 деца от читалища, училища и детски градини от община Кърджали.

През 2019 г. организирахме съвместно с община Кърджали връчване на Националната награда за детска литература „Петя Караколева” за пореден път. Носител на наградата стана Мария Маринова. Литературните вечери се превърнаха в традиция. Все повече автори се обръщат към нас с желание да представят своите произведения в нашия литературен салон. Наши партньори при организирането и провеждането на тези събития са Регионална библиотека „Н. Вапцаров”, вестник „Нов живот”, клуб „Приятели на Америка”, община Кърджали.

Приоритет в работата на Настоятелството бе развитието на читалището като културно-просветно средище. Усилията ни бяха насочени към запазване на съществуващите художествени състави и към обогатяване с нови форми.

В НЧ “Обединение 1913 ”продължиха дейността си утвърдените вече състави:

* + - Женски хор “Незабравки” с ръководител Тавит Мачакян;
    - Арт-балет с ръководител Огнян Камишев;
    - Школа по балет с ръководител Мирослава Зафирова;
    - Детска театрална формация с ръководител Димитър Варадинов;
    - Група „Ахрида” с ръководител Гергина Стаматова;
    - Клуб „Пъстро хоро” с ръководител Алексей Настев

Съставите на читалището бяха канени на концерти и тържества за отбелязване на официални празници, бележити годишнини и др.

Настоятелството благодари на художествените ръководители за всеотдайната им работа и за постигнатите добри резултати.

Настоятелството благодари на самодейците, които отделят от своето време и полагат усилия за усъвършенстване на своите таланти, за осмисляне на свободното си време и за издигане на авторитета на най-старото и най-голямото читалище в област Кърджали.

Като отчитаме важността на мисията на читалището да работи не само като културно-просветна организация, но и като общностен център, продължихме трите основни направления, с които сме се утвърдили в общността. Първото направление е подкрепа на пострадали от насилие. В кабинета за защита на жени пострадали от насилие се предоставят безплатни консултации от психолог и юрист, попълват се молби до полиция и съд. Второто направление – екологично, е свързано с дейности по опазване на чапловата колония, която гнезди в Кърджали. Третото направление са дейности и услуги, насочени към младите хора от област Кърджали.

През 2019 година екипът на читалището продължи работа в Работилница за родители „Да пораснем заедно”. Тя е по методика на УНИЦЕФ и е насочена към обучение на родители на деца от 0 до 4 години. Тази инициатива се превърна в постоянна дейност на читалището, подкрепена финансово от община Кърджали и УНИЦЕФ.

Хронология на част от дейностите и инициативите през отчетния период:

**Книга на Петър Пунчев в Кърджали**

**20.03.2019 г.**

Радиожурналистът Петър Пунчев представи в Кърджали втората си книга "Вие сте тук". В нея авторът описва срещи и преживявания от пътуванията си в близо 85 страни. Проявата бе организирана от РБ ”Н. Й. Вапцаров” във фоайето на НЧ „Обединение 1913”.

Петър Пунчев е познат на публиката като дългогодишен радиоводещ, автор на програми, мениджър и организатор, съосновател на нощния блок на програма „Хоризонт” на БНР. В книгата "Вие сте тук" обаче любовта към радиото е изместена от житейските преживявания и срещи със световни знаменитости и изумителни хора, сред които Мая Плисецкая, Владимир Висоцки, Георги Аспарухов - Гунди, Николай Гяуров.

”В книгата съм разказал и за моите корени, по линия на баща ми те идват от Батак, прадядо ми е бил много близък със Стефан Стамболов, а от страна на майка ми съм свързан с големия Славейковски род”, обясни на срещата Петър Пунчев.

**Венцислав Стайков представи книгата си „Магичният свят на Източните Родопи. Дневници на родопския пътешественик”**

18.04.2019 г.

На 19 април, петък, в голямата зала на народно читалище „Обединение 1913” бе представена новата книга на кърджалийския поет, писател, пътешественик и краевед Венцислав Стайков „Магичният свят на Източните Родопи. Дневници на родопския пътешественик”. Събитието бе включено в културния календар на община Кърджали за Великден. Негови организатори са Регионалната библиотека „Никола Й. Вапцаров“, народно читалище „Обединение 1913”,  в. „Нов живот“.

Книгата е дело на Издателство „Шамбала” и е естествено продължение на първата книга на кърджалийския автор, проучваща тракийските родопски мегалити – „Скалните кошери. Дневник на родопския пътешественик”. 30-те пътеписа обхващат скални феномени в общините Кърджали и Хасково. А в следващите си книги Венцислав Стайков ще публикува и пътеписите си за общините Момчилград, Ардино, Крумовград, Джебел.

**Празничен концерт изнесоха самодейните съставите на читалище „Обединение 1913“**

23.04.2019 г.

В навечерието на един от най-светлите християнски празници – Великден, Центърът за ранно детско развитие към Народно читалище (НЧ) „Обединение 1913” покани децата от града и техните родители заедно да се потопят в празничния дух. В залата на Центъра бе отворена шарена работилница, в която малките майстори сами подготвяха част от празничната украса, учиха се как да изработват свои оригинални поставки за великденски яйца.

Самодейните състави на читалището и гостуващи формации заедно играха и пяха на големия концерт, посветен на празника, който се състоя на 23 април от 18.00 часа в голямата зала на читалището. На сцената излязоха децата от Школата по балет с ръководител Мирослава Зафирова, Арт-балетът с ръководител Огнян Камишев и танцов клуб „Пъстро хоро” с ръководител Алексей Настев. Пяха вокална група „До-ре-ми” от Общинския детски комплекс с ръководител Милослава Славова, дамски хор „Незабравки” с ръководител Тавит Мачикян,, дамска група „Ахрида” с ръководител Гергина Стаматова и индивидуалните изпълнители Веселина Стефанова и Димитър Стефанов.

# Нова книга на Мухарем Алиосман за алианите-казълбаши представиха в Кърджали

09.05.2019 г.

НЧ „Обединение 1913” Кърджали и НЧ „Васил Левски 1997” с. Звиница представиха книгата на Мухарем Алиосман „Вяра и фолклор на турците алиани-казълбаши от Източните Родопи”. Алианите, каза авторът, са това, което са богомилите за християнството. Те носят идеите на универсализма, на хуманизма, свободата и равенството между хората, между половете.

Мухарем Алиосман работи като читалищен секретар в село Звиница, Кърджалийско. Автор е и на книгите: „Отвъд, започва от тук“ (2006); „Шепа светлина” (2008) и „Потомци на дервиши“ (2012). Роден е през 1980 г. в Кърджали. Завършва история и география в ПУ „Паисий Хилендарски“, филиал „Любен Каравелов“, Кърджали. Занимава се с изследователска и краеведческа дейност.

# [Старите градски песни на „Ахрида” взривиха публиката в Стара Загора](https://rodopi24.blogspot.com/2019/05/blog-post_206.html)

17. [05. 2019](https://rodopi24.blogspot.com/2019/05/blog-post_206.html) г.

Кърджалийската дамска вокална група „Ахрида” взе участие на ІV Национален фестивал на учителските художествени състави "С песен и благослов" в Стара Загора.

Изпълнените от групата стари градски песни "Сладка любов" и "Нощта бе тиха" от репертоара на Мъжката вокална група "Попчетата" от 50-те години със солист Никола Радиков и индивидуалното му изпълнение на песента "Камбана" взривиха препълнената зала в читалище „Св.Климент Охридски”.

# 20 училищни и читалищни състава пеят и танцуват на дванадесетия фестивал „Петя Караколева”

# 08.06.2019 г.

НЧ „Обединение 1913” за дванадесети път на 8 юни предостави сцената си за  изява на участниците във фестивала на детското творчество „Петя Караколева”. В празника се включиха 200 самодейци от 20 читалищата и училища в град  Кърджали и общината. С песни, танци и индивидуални изпълнения на стихове се представиха деца до 18 години от Кърджали – СУ „Йордан Йовков“,  СУ „Отец Паисий”, СУ „П.Р. Славейков”,  ОДК, НЧ «Обединение 1913», НЧ «Петър Мирчев 1954»,  НЧ «Гео Милев 1962», НЧ «Тракия 2009»  и от селата – НЧ „Прогрес 1971” с. Глухар, НЧ “Христо Ботев 1947” с. Перперек, НЧ „Зора 1953” с . Широко поле, НЧ „Светлина 1952” – с. Чилик, НЧ „Димитър Полянов 1962” с. Костино, НЧ „Прогрес 1956” с. Жинзифово, .НЧ „Огнище 1944” с. Стремци, НЧ „Изгрев 1952” – с. Енчец,  НЧ “Н. Й. Вапцаров 1956” с. Кобиляне, НЧ „Иван Вазов 1967” – с. Рани лист, НЧ „Н. Й. Вапцаров 1969” с. Островица.

Прегледът на детското творчество „Петя Караколева“ е част от програмата на Националната награда за детска литература “Петя Караколева”. Организатор е Народно читалище “Обединение 1913” гр. Кърджали със съдействието на Творчески архив «Петя Караколева» и община Кърджали.

**Сдружение Πлaтфopмa AГOPA пpeдcтaви добри практики на среща в Кърджали**

26.06.2019 г.

В Кърджали Сдружение Πлaтфopмa AГOPA пpeдcтaви добри практики на тема ”Общинските фондове за подкрепа на местни инициативи”. Срещата се състоя в народно читалище „Обединение 1913”. На нея присъстваха шефове на културни институции, читалищни секретари , представители на община Кърджали и неправителствения сектор. Бяха обсъдени механизмите за създаване и функциониране на фондовете, ползите и резултатите от тях, а също така и потенциалните трудности

Пpeдceдaтeлят нa Πлaтфopмa AГOPA Емилия Лисичкова запозна присъстващите с рeзyлтaтитe oт paбoтaтa нa вече създадените oбщинcĸи фoндове в страната, които ca пoдĸpeпили 67 мecтни инициaтиви нa paзлични мecтни opгaнизaции: читaлищa, HΠO, cдpyжeния нa coбcтвeницитe нa eтaжнa coбcтвeнocт, ĸyлтypни и oбpaзoвaтeлни opгaнизaции, нeфopмaлни гpaждaнcĸи oбeдинeния.

**Започва нова  „Работилница за родители” в читалище „Обединение 1913“**

2.10.2019 г.

На 9 октомври 2019 г. от 17.00 часа стартира новият сезон на „Работилници за родители” в Кърджали в НЧ „Обединение 1913” на 4 етаж.

Методиката е разработена от световни експерти на Unicef и целта ѝ е да даде на родителите възможност да се забавляват; споделят опит; откриват силните и слабите си страни в отношенията с децата; откриват нови начини да се справят с проблемите в общуването с децата; се учат да идентифицират и развиват потенциала на децата.

Работилница за родители е практически курс за родители на малки деца. Създадена е от експерти-психолози на UNICEF, за да подкрепи най-важните възрастни в живота на едно дете –родителите и учителите, и да им помогне да разбират и развиват децата по-добре. Представлява 3-месечен курс, организиран в 12 поредни уъркшопа, в които участниците усвояват психологическата методология на UNICEF и научават повече за себе си и децата. Работи се в група, с двама водещи, които предават материала по метода „учене чрез правене“ – чрез игри, дискусии и интерактивни презентации. Работилницата е изключително обогатяваща и полезна за всеки възрастен, който има ежедневен контакт с деца, и осъзнава огромната отговорност, която носи за тяхното развитие и превръщането им в пълноценни и щастливи възрастни.

**НЧ „Обединение 1913” в Кърджали бе отличена със сребърен медал от фестивал на старата градска песен в Свиленград**

7.10.2019 г.

Вокална група „Ахрида” при НЧ „Обединение 1913” Кърджали с ръководител Гергина Стаматова спечели сребърен медал на V-ия национален фестивал на старата градска песен „С песни от свила – минаха години”. Той се състоя в Свиленград на 5 и 6 октомври 2019 г. Солистът Никола Радиков при индивидуалните изпълнители получи златен медал. Кърджалийските певци  печелят медали за четвърта поредна година.

Във фестивала участваха над 80 вокални групи, дуети и индивидуални изпълнители от различни райони на страната. Организатори на събитието са Община Свиленград и НЧ „Васил Левски 1933“.

**Мария Маринова - носител на Националната награда за детска литература „Петя Караколева“ за 2019**

15.11. 2019 г.

  Мария Маринова от Сандански е тазгодишният лауреат на Националната награда за детска литература „Петя Караколева”. Писателката бе отличена за детската й книжка „Приказки. Приключения на сезоните”. Грамотата и статуетката бяха връчени от зам. - кмета на  община  Кърджали Веселина Тихомирова на  тържествена церемония в залата на читалище „Обединение 1913”.

Мария Маринова е родена в град Добрич, но повече от 40 години живее в Сандански. Позната е като сладкодумен разказвач на интересни истории. Автор е на повече от 10 книги за деца, сред тях „Странният танц на римите”,„Атагорд чудовището”,„Звезден сън”, също на пиеси за деца, както и на телевизионни фолклорни импресии. Сътрудничи със свои творби на списания и вестници за деца и възрастни. Песни по нейни текстове звучат по радиа и телевизии.Поздравителни  адреси до носителката на наградата  бяха поднесени  от директора на РБ” Н. Й.Вапцаров” Уляна Ганева и от секретаря на читалище „Обединение 1913” Камелия  Чолакова. Празничната вечер продължи с концерт на деца от танцови и музикални школи при читалище”Обединение 1913”и Общински детски  комплекс.

**Кърджали на историческата карта“ - пъстра и динамична картина на Родопите**

15.11.2019 г.

„Кърджали на историческата карта“ – това е заглавието на отпечатания по инициатива на сдружение „Балкански форум за мир – Кърджали“ сборник със статии за „перлата“ на Източните Родопи.  Негов съставител е известният кърджалийски журналист, историк и писател Георги Кулов. Книгата бе представена пред кърджалийската общественост на 20 ноември в читалище „Обединение 1913“.

Сборникът съдържа 49 статии, в които се проследява цялостно историческото развитие на  Кърджали и региона от най-дълбока древност до наши дни. Автори са изтъкнати учени, доктори на науките, специалисти, изследователи, краеведи и общественици. Сред тях са професори и местни изследователи, които споделят за дейността си в региона през годините.

**Боян Биолчев представя в Кърджали книга за тракийските бежанци**

2.12.2019 г.

На 2 декември 2019 г. Боян Биолчев представи новата си книга „Преселението” в НЧ „Обединение 1913” в Кърджали.Боян Биолчев е мотивиран от личната съдба на своя род. Всички негови предци са преселници и затова години наред той живее с историята на преселението и с чувството, че и той е живял в онова време. Разказаната история започва през 1913 година, когато Биолчев смята, че е извършена най-голямата политическа грешка, съсипала почти половината от българския народ. Той е събирал материал за повестта си в продължение на 30 години. Тя се базира на истински истории

Действието започва в първия миг на Втората балканска война. Разказът е за съдбата на семейството и дядото на Биолчев по майчина линия, който е арестуван и заточен на гръцки остров. Повествованието се позовава на разказите на баба му Гроздана, която е преживяла ужасите на преселението.

**Танцово - музикалният спектакъл на читалище „Обединение 1913” възкреси духа на Коледа**

**19.12.2019 г.**

* Празничен концерт „В очакване на Коледа"  представиха клубове, школи и състави на читалище „Обединение 1913” Кърджали. На сцената  танцуваха децата от Школата по балет с ръководител Мирослава Зафирова. Със свои  изпълнения се представиха хор „Незабравки” с ръководител Тавит Мачикян, дамска вокална група „Ахрида” с ръководител Гергина Стаматова, фолклорен клуб „Пъстро хоро” с ръководител Алексей Настев. Гостуваха детска вокална група „До, ре, ми” от ОДК с ръководител Милослава Славова, детски танцовсъстав при НЧ „Тракия 2009” и Тракийско дружество „Димитър Маджаров”.

По време на концерта бяха наградени с приз дарител на годината хората с най - голям принос през  2019 г. към дейността на читалището - д-р Илиана Хаджидимитрова и сем.Добринка и Станко Добреви, дарили художествена литература и оборудване.

Секретар:……………………..

Камелия Чолакова